J E G Y Z Ő K Ö N Y V

Készült: Ibrány Város Képviselő Testületének 2020. július 27-én 14,00 órakor megtartott testületi üléséről

Az ülés helye: Polgármesteri Hivatal földszinti tárgyalóterme

Jelen vannak:, Dr. Szegedi Tibor Zsolt, Haluska András, Kulcsár Béla, Szabó P. Judit, Tóth Balázsné, Kovács Ferenc, Márkus Ferenc, Tábori Tibor képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 8 fő jelen van, így a megjelentek száma – polgármesterrel együtt – 9 fő.

Javaslom, hogy a Képviselő-testület a meghívóban kiküldött napirendi pontokon túl, az alábbi pontokban döntsön, illetve foglaljon állást.

* **Szivárványtenger Kft területvásárlási kérelme**
* **Busz beszerzés Ibrány Város Önkormányzata részére” tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatala**
* **Döntés a 2020. évi Szent István napi rendezvények elhalasztásáról**
* **A Díszpolgári Cím, a Pro Urbe Emlékérem, Ibrányért Díszcímer, valamint a Város Kiváló Közalkalmazottja, a Város Kiváló Köztisztviselője, valamint Ibrány Kiváló Tanulója kitüntetés adományozásáról szóló 6/2000.(III.17.) önkormányzati rendelet módosítása**

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Tóth Balázsné és Márkus Ferenc képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot 9 igen szavazattal elfogadta.

**1.Napirendi pont**

**Beszámoló a lejárt határidejű határozatok végrehajtásáról, a két képviselő-testületi ülés között végzett munkáról.**

**Előadó: Trencsényi Imre polgármester**

Trencsényi Imre polgármester: Kérem, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett.-

Trencsényi Imre polgármester: Kérem a Képviselő-testület tagjait, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**175/2020.(VII.27.)KT. sz.**

**H a t á r o z a t a**

**beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

241/2019.(XII.20.)KT.sz. határozat. 164/2020.(VI.24.)KT.sz. határozat, 170/2020.(VI.24.)KT.sz. határozat, 163/2020.(VI.24.)KT.sz. határozat határozatával, a határozat végrehajtásáról, a két képviselő-testületi ülés között végzett munkáról szóló beszámolót elfogadja.

**2.)Napirendi pont**

**A lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013.(VII.03.)Önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: A Szervezeti és Működési Szabályzat 19. §. (4) bekezdés előírásának megfelelően a rendelet-tervezet a város internetes honlapján véleményezés céljából megjelent, de arra észrevétel, vélemény az ülés megkezdéséig nem érkezett.

A rendeletet-tervezetet megtárgyalta a Képviselő-testület Szavazatszámláló Ügyrendi- és Jogi Bizottsága. Felkérem Tábori Tibort, a Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi- és Jogi Bizottság elnöke: A Bizottság a napirendi megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: A Nagyerdőn megépített bérlakáson nagyon szépen el volt végezve a munka, külsőleg, belsőleg minőségi munkát láthattunk. Mikor lesz készen a többi lakás?

Trencsényi Imre polgármester: Ma dönt a Testület a bérlők kijelöléséről, amit a szociális bizottság ma már tárgyalt, és szerződést augusztus 10.-ével tudunk velük kötni, gyakorlatilag 2 hét múlva költözhetnek.

Kovács Ferenc tanácsnok: Az udvar rendbetétele nem volt a vállalkozó feladata?

Bakosiné Márton Mária jegyző: A vállalkozónak nem volt feladata, így is elég nyomott árakkal dolgoznak. Beköltözés előtt a GAMESZ levágja a gazt, ha a bérlők beköltöznek, akkor az ő feladatuk lesz az udvar rendben tartása.

Kovács Ferenc tanácsnok: Kossuth utcán a járda is készen van már?

Kulcsár Béla alpolgármester: Azt még most csinálják, de annak nem lakóház, hanem közösségi ház a funkciója.

Trencsényi Imre polgármester: Javaslom a Képviselő-testületnek, hogy a rendelet módosítását a rendelet-tervezet szerint fogadjuk el.

A képviselő-testület a javaslatot 9 igen szavazattal elfogadta, és az alábbi rendeletet alkotta:

**A3**

**Ibrány Város Képviselő Testületének**

**18/2020. (VII.28.) önkormányzati rendelete**

**a lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) Önkormányzati rendelet módosításáról**

Ibrány Város Képviselő-testülete a lakások bérletére, valamint elidegenítésükre vonatkozó 1993. évi LXXVIII. Törvény 3.§ (1)-(4) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva az alábbi rendeletet alkotja:

1. **§**

**A lakások és nem lakás céljára szolgáló helyiségek bérletére, elidegenítésére, valamint**

**a lakáshoz jutás helyi támogatására vonatkozó szabályokról szóló 14/2013. (VII.03.) önkormányzati rendelet (továbbiakban: Rendelet ) 4.§ (2) bekezdésének helyébe a következő rendelkezés lép és az alábbi új, (2a)bekezdéssel egészül ki:**

**„(2)** A határozott időre, vagy feltétel bekövetkeztével bérbe adott lakások esetében a bérbeadási időtartam - a 3/b és a 4. mellékletben meghatározott, **valamint a (2a) bekezdésben meghatározott TOP-4.3.1-15-SB1-2016 pályázat keretében megvalósult** bérlakások kivételével - legfeljebb 2 év lehet, ami az (5) bekezdésben meghatározott feltételek megléte esetén a bérbeadó által meghosszabbítható.

**(2a) A Zrínyi utca 51.sz., Nagyerdő 21. sz., Bem utca 37. sz és Ady Endre utca 59. sz. alatti ikerlakások esetén első alkalommal 6 éves határozott időre szóló bérleti szerződés köthető. Ezen időszak lejártát követően az egyéb szociális bérlakásokra vonatkozó szabályok irányadóak a bérleti szerződés meghosszabbítására.”**

**2.§**

**A Rendelet:**

1. 1. melléklete helyébe jelen rendelet 1. melléklete lép
2. 3.b melléklete helyébe jelen rendelet 2. melléklete lép
3. 5. melléklete helyébe jelen rendelet 3. melléklete lép.

**3.§**

Ez a rendelet 2020. augusztus 1-jén lép hatályba, és a hatályba lépését követő napon egyidejűleg hatályát veszti.

Ibrány, 2020. július 27.

 **Trencsényi Imre Bakosiné Márton Mária**

 **polgármester jegyző**

1. melléklet

A lakások és nem lakás céljára szolgáló helyiségek bérletére, elidegenítésére, valamint

a lakáshoz jutás helyi támogatására vonatkozó szabályokról szóló 14/2013. (VII.03.) önkormányzati rendelet **1. melléklete**

KIMUTATÁS

az önkormányzati tulajdonban lévő szociális lakásként funkcionális lakásokról

|  |  |  |  |
| --- | --- | --- | --- |
| **Sorszám** | **Lakcím** | **Komfort fokozat** | **Terület m2** |
|  | Lehel u. 68/a .fsz.1. | összkomfort II. | 53 |
|  | Lehel u. 68/a .fsz.2 | összkomfort II | 53 |
|  | Lehel u. 68/a. I/1 | összkomfort II | 53 |
|  | Lehel u. 68/a. I/2. | összkomfort II | 53 |
|  | Lehel u. 68/a. II/1 | összkomfort II | 53 |
|  | Lehel u. 68/a. II/2 | összkomfort II | 53 |
|  | Lehel u. 68/a. tetőtér 1 | összkomfort II | 49 |
|  | Lehel u. 68/a. tetőtér 2 | összkomfort II. | 49 |
|  | Lehel u. 66. | összkomfort I. | 71 |
|  | Szabolcs u. 50 Emelet 2. | összkomfort II. | 40 |
|  | Óvoda u. 16. Emelet 1. | összkomfort II. | 25 |
|  | Óvoda u. 16. Emelet 2. | összkomfort II. | 25 |
|  | Liliom u. 2/É | összkomfort I. | 77  |
|  | Szegfű utca 49.sz. | Komfort II | 72 |
|  | Zrínyi utca 78. I. lakás | összkomfort I. | 45 |
|  | Zrínyi utca 78. II. lakás | összkomfort I. | 35 |
|  | **Zrínyi utca 51. első, A lakás** | **összkomfort I** | **60** |
|  | **Zrínyi utca 51. hátsó, B lakás** | **összkomfort I** | **60** |
|  | **Nagyerdő 21. első, A lakás** | **összkomfort I** | **60** |
|  | **Nagyerdő 21. hátsó, B lakás** | **összkomfort I** | **60** |
|  | **Bem utca 37. első, A lakás** | **összkomfort I** | **60** |
|  | **Bem utca 37. hátsó, B lakás** | **összkomfort I** | **60** |
|  | **Ady Endre utca 59. első, A lakás** | **összkomfort I** | **57** |
|  | **Ady Endre utca 59. hátsó, B lakás** | **összkomfort I** | **60** |

1. melléklet

A lakások és nem lakás céljára szolgáló helyiségek bérletére, elidegenítésére, valamint

a lakáshoz jutás helyi támogatására vonatkozó szabályokról szóló **14/2013. (VII.03.)** Önkormányzati rendelet

**3b melléklete**

KIMUTATÁS

az önkormányzat tulajdonában lévő munkakörhöz kötött, annak fennállásáig bérbeadott költségtérítéses bérlakásként funkcionáló lakásokról

|  |  |  |  |
| --- | --- | --- | --- |
| Sorszám | Lakcím | Komfort fokozat | Terület m2 |
|  |  Ady E. utca 32/B | összkomfort I. | 57 |
|  | **Zrínyi utca 103.** | **összkomfort I.** | **60** |

1. melléklet

A lakások és nem lakás céljára szolgáló helyiségek bérletére, elidegenítésére, valamint

a lakáshoz jutás helyi támogatására vonatkozó szabályokról szóló **14/2013. (VII.03.)** Önkormányzati rendelet

**5 melléklete**

Szükséglakás bérleti díja

Ft/m2/hó

|  |  |  |  |
| --- | --- | --- | --- |
| Komfortfokozat | I. | II. | III. |
| Komfortos |  87 | 101 | 126 |

Szociális bérlakás bérleti díja

Ft/m2/hó

|  |  |  |  |
| --- | --- | --- | --- |
| Komfortfokozat | I. | II. | III. |
| Összkomfort | 327 | 404 | - |
| Komfortos | 253 | 264 | - |
|  |  |  |  |

Költségtérítéses bérlakás bérleti díja

Ft/m2/hó

1. Pályázattal nem érintett lakások (Lehel u. 18/a/b/c/d/, Szegfű u. 45., Liliom u.2, Tompa M. u. 6.- emelet, Árpád u. 23., Lehel u. 47. tetőtér I/3 Tisza utca 37. sz. földszint, Tisza utca 37.sz. tetőtér, Nagyhalászi utca 5. tetőtér)

|  |  |  |  |
| --- | --- | --- | --- |
| Komfortfokozat | I. | II. | III. |
| Összkomfort | 492 | 497 | 545 |

II. Pályázattal érintett lakások (Rozmaring lakótelepi lakások)

|  |  |  |  |
| --- | --- | --- | --- |
| Komfortfokozat | **I.** | II. | III. |
| Összkomfort | 452 | - | - |

III. Pályázattal érintett lakások (Madách, Ady , Nagyerdő, Kiserdő, Árpád u. 47. lakások)

|  |  |  |  |  |
| --- | --- | --- | --- | --- |
| Komfortfokozat | 0 | I | II. | III.C |
| Összkomfort |  303 | 468 | 497 | 545 |
| Komfortos | - | 303 | - | - |

IV. Pályázattal nem érintett, határozott időre bérbe adott lakás: Tompa M. u. 6. földszint, Lehel utca 18. /e, Tisza u. 3.

|  |  |  |  |
| --- | --- | --- | --- |
| Komfortfokozat | I. | II. | III. |
| Összkomfort | 492 | 497 | - |
| Komfortos | 253 | 264 | - |

V. az önkormányzat tulajdonában lévő bérlőkijelölési jog alapján bérbe adandó lakás (Liliom u. 2/D)

|  |  |  |  |
| --- | --- | --- | --- |
| Komfortfokozat | I. | II. | III. |
| Összkomfort | 492 | - | - |

VI. az önkormányzat tulajdonában lévő saját kivitelezésben felújított, karbantartott határozott időre bérbeadott költségtérítéses lakások

(Radnóti u. 2.sz., Bajcsy u. 13.sz., Nagyerdő 40.sz., Rákóczi u. 3, Óvoda u.18.)

|  |  |  |  |  |
| --- | --- | --- | --- | --- |
| Komfortfokozat | 0 | I. | II. | III. |
| komfortos | 200 | 230 | 240 |  |

**VII. az önkormányzat tulajdonában lévő szolgálati (munkakörhöz kötött ) lakások (Ady út 32/B, Zrinyi u. 103.)**

|  |  |  |  |
| --- | --- | --- | --- |
| **Komfortfokozat** | **I.** | **II.** | **III.** |
| **összkomfort** | **468** |  |  |

**A bérleti díjak bruttó árak, az ÁFÁ-t tartalmazzák.**

**3.)Napirendi pont**

**Beszámoló az átruházott hatáskörben végzett tevékenységekről:**

1. **polgármesteri átruházott hatáskörben hozott döntésekről beszámoló**

**Előadó: Trencsényi Imre polgármester**

1. **Jegyzői átruházott hatáskörben hozott döntésekről beszámoló**

**Előadó: Bakosiné Márton Mária jegyző**

1. **Pénzügyi Bizottság átruházott hatáskörben hozott döntésekről beszámoló**

**Előadó: Tóth Balázsné Pénzügyi Bizottság elnöke**

1. **a Szociális és Egészségügyi Bizottság átruházott hatáskörében hozott döntéseiről beszámoló**

**Előadó: Haluska András Bizottság elnöke**

1. **Közbeszerzési Bizottság átruházott hatáskörben hozott döntésekről beszámoló**

**Előadó: Kovács Ferenc Bizottság elnöke**

Trencsényi Imre polgármester: Kérem a Képviselő-testületet, hogy az átruházott hatáskörben végzett tevékenységekről szóló beszámolókkal kapcsolatosan tegyék fel kérdéseiket, mondják el véleményüket.

* Kérdés, hozzászólás nem hangzott el. -

Trencsényi Imre polgármester: Javaslom a Képviselő-testületnek, hogy aPolgármester, Jegyző**,** Pénzügyi Bizottság, Szociális és Egészségügyi Bizottság, és a Közbeszerzési Bizottság átruházott hatáskörben hozott 2020. I. félévi öntésekről szóló beszámolóját fogadjuk el.

A Képviselő-testület a javaslatot 9 igen szavazattal elfogadta és a következő határozatot hozta:

**C2**

**IBRÁNY VÁROS KÉPVISELŐ TESTÜLETÉNEK**

**176/2020. (VII.27.)KT. sz.**

**H a t á r o z a t a**

**Átruházott hatáskörben hozott tevékenységekről – című napirendi ponthoz**

A K É P V I S E L Ő – T E S T Ü L E T

Ibrány Város Önkormányzata és Szervei Szervezeti és Működési Szabályairól szóló 5/2011.(II.25.) önkormányzati rendelet 37. §. (4) bekezdése alapján

1. a Polgármester átruházott hatáskörben,
2. a Jegyző átruházott hatáskörben,
3. az Önkormányzat Pénzügyi Bizottság átruházott hatáskörben, és a
4. az Önkormányzat Szociális és Egészségügyi Bizottság átruházott hatáskörben
5. a Közbeszerzési Bizottság átruházott hatáskörben

hozott döntéseiről szóló beszámolókat elfogadja, azt tudomásul veszi.

**4.)Napirendi pont**

**Az Ibrányi László Művelődési Központ, Könyvtár és Sportcentrum Alapító Okiratának módosítása**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Van-e változás a bér tekintetében, mivel változik a dolgozók besorolása?

Bakosiné Márton Mária jegyző: Most nem lesz, ezzel a bérrel kerülnek át a munka törvénykönyves besorolásba is, de később a változások során, ott már nem lesznek kötelező emelések, tehát a későbbiekben, hosszú távon lehet.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**L1**

**IBRÁNY VÁROS KÉPVISELŐ TESTÜLETÉNEK**

**177/2020. (VII.27.)KT. sz.**

**H a t á r o z a t a**

**Ibrányi László Művelődési Központ, Könyvtár és Sportcentrum Alapító Okiratának módosítása**

**c. napirendi ponthoz**

A K É P V I S E L Ő – T E S T Ü L E T

Az Ibrányi László Művelődési Központ, Könyvtár és Sportcentrum Alapító Okiratát a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény alapján a melléklet szerint módosítja.

UTASÍTJA

A Jegyzőt, hogy gondoskodjon a költségvetési szerv alapító okiratában bekövetkezett változásnak a Magyar Államkincstár Törzskönyvi nyilvántartásában történő átvezetéséről..

Felelős: Bakosiné Márton Mária jegyző

Határidő: azonnal

Okirat száma: Ibr/7564/2020.

Módosító okirat

**Az Ibrányi László Művelődési Központ, Könyvtár és Sportcentrum az Ibrány Város Önkormányzata által 2017.08.11 napján kiadott, 2962/2017. számú alapító okiratát az államháztartásról szóló 2011. évi CXCV. törvény 8/A. §-a alapján – a 177/2020. (VII.27.) számú KT határozatra figyelemmel –a következők szerint módosítom:**

1. **Az alapító okirat 5.1 pontja az alábbiak szerint módosul:**

5.1 A költségvetési szerv vezetőjének megbízási rendje: a költségvetési szerv vezetőjét Ibrány Város Önkormányzatának Képviselő-testülete a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény és az ahhoz kapcsolódó végrehajtási rendelet, valamint a Munka Törvénykönyvéről szóló 2012. évi I. törvény alapján nyilvános pályázat kiírásával bízza meg legfeljebb öt évre szóló megbízással. Az intézményvezető tekintetében az egyéb munkáltatói jogkör gyakorlása Ibrány Város Polgármesterének hatáskörébe tartozik.

1. **Az alapító okirat 5.2 pontja az alábbiak szerint módosul:**

5.2 A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony | Munka Törvénykönyvéről szóló 2012. évi I. törvény |
| 2 | megbízásos jogviszony | Polgári Törvénykönyvről szóló 2013. évi V. törvény |
| 3 | önkéntes segítői jogviszony | a közérdekű önkéntes tevékenységről szóló 2005. évi LXXXVIII. törvény |
| 4 | közfoglalkoztatotti jogviszony | 2011. évi CVI. törvény a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról |

**5.)Napirendi pont**

**Gádor Magda és Nagy Sándor képzőművészeknek az Ibrányi László Művelődési Központ, Könyvtár és Sportcentrum intézményben kiállított munkái, alkotásai tekintetében döntés és a 156/2020 (VI.24.) KT. Határozat visszavonása**

**Előadó: Trencsényi Imre polgármester**

Trencsényi Imre polgármester: A testület a 2020. június 24-i ülésén a 156/2020 (VI.24.) KT. számú Határozatával döntött arról, hogy Nagy Sándor és Gádor Magda képzőművészek által készített kisplasztikák és grafikák, melyek 2017 évben kerültek kiállításra a Művelődési Központban, s melyek azóta is megtekinthetők – állandó kiállításként legyenek biztosítva. A döntést megelőzte, hogy az időközben elhalálozott Nagy Sándor szobrászművész özvegye, Gádor Magda művésznő képviseletében eljárva dr. Körmendi Anna a budapesti Körmendi Galéria tulajdonosa megkeresett minket azzal, hogy jogilag is szükséges lenne rendezni az itt található alkotásokat- addig amíg arra lehetőség van, hiszen Gádor Magdolna is 96 éves már.

Akkori megkeresésében a képviselő két lehetőséget vázolt fel:

1. ha biztosítjuk az állandó kiállítás meglétét, folyamatos fenntartását, abban az esetben ajándékozással a kiállítási anyag is az önkormányzatunk végleges tulajdonába kerülhet
2. ha nem vállaljuk az állandó kiállítást, úgy letétbe kerül hozzánk az anyag elhelyezésre, s az örökösök által az, vagy annak egy része bármikor elvihető lenne.

Ennek alapján a Képviselő-testület úgy döntött, hogy állandó kiállításként tartaná fenn továbbra is az anyagot, s annak anyagát ajándékként elfogadja a művésznőtől.

A döntésről a művésznő képviseletében eljáró dr. Körmendi Annát értesítettük, s ő az előzőekhez képest módosított az ajánlatán.

E-mailben közölte, hogy :

„Magda nagyon örül annak, hogy Ibrány szereti ezt a kiállítást és fenn kívánja tartani, ezért hozzájárul ahhoz, hogy egy letéti szerződés készüljön az Önkormányzat és Gádor Magda között az állandó kiállításon lévő műtárgyakról az alábbi feltételek szerint:

* Gádor Magda hozzájárul ahhoz - jogutódjaira is kihatással – hogy, az állandó kiállításon, a mellékletben szereplő Nagy Sándor és Gádor Magda műtárgyak - addig, amíg Ibrány városa lehetőséget ad rá, hogy a kiállítás helyszínén eredeti formában bemutatásra kerülnek - díjmentes letétben legyenek.
* Gádor Magda hozzájárul ahhoz, hogy Ibrány városa bármikor megvásárolhatja a kiállított műtárgyakat.
* Gádor Magda kéri, hogy a kiállított műtárgyakért teljes felelősséget vállaljanak.”

Telefonbeszélgetés során dr. Körmendi Anna azt kérte, hogy mivel a művésznő idősek otthonában él, melynek a költsége magas, ezért szeretné, ha valamilyen anyagi támogatást kaphatna a kiállítási anyag fejében az önkormányzattól. Dr. Körmendi Anna telefonban arról tájékoztatta a jegyzőt, hogy 2-3 millió Forintra gondoltak volna. Tájékoztattuk a képviselőt, hogy önkormányzatunk jelenleg nincs olyan anyagi helyzetben, hogy ennek eleget tudjon tenni.

A kiállítási anyag fotódokumentációja, amit az ILMK készített a karantén időszaka alatt az online kiállításhoz- átküldésre került, s dr. Körmendi Anna előkészítette a letéti szerződés tervezetét (mellékelve az előterjesztéshez), melyből kiderül, hogy szükséges az állandó kiállításra kihelyezett műtárgyak szakmai értékelését és értékbecslését elvégeztetni- amiről eddig még szintén nem esett szó.

A képviselő-testület üléséig ezen értékbecslés, s szakmai értékelés várható költségéről igyekszünk több információt szerezni, hogy ennek ismeretében történhessen a döntés.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Tehát zsűriztetnünk kell, aminek van költsége, és ha a művésznő meghal, az örökösök akkor is jelentkezhetnek érte?

Dr. Szegedi Tibor Zsolt alpolgármester: Sejthető volt, hogy el fog menni ebbe az irányba a dolog, és úgy látom, hogy az örökösök és jogi képviselő próbálnak hasznot hajtani a művész házaspár munkáiból. Nagyon komolyan meggondolandónak tartom, hogy költsünk-e erre, mert a vége úgyis az lesz, hogy el fogják vinni. Nincs erre most pénze az önkormányzatnak. Kérjünk árajánlatot az értékbecslésre, és várjuk meg, hogy mit mondanak a költségekről,.

Tábori Tibor tanácsnok: Egyetértek alpolgármester úrral, mert ennek lehet 10 millió forintos költsége is. Ha felértékelik, akkor biztosítást kell rá kötnünk. Kereslet, látogató pedig a kiállításra nincs, hiába ingyenes.

Szabó P. Judit képviselő-testületi tag: Egyetértek, korábbi ülésen mondtam, hogy abszolút nincs érdeklődés a kiállítás iránt. A letéti szerződés tervezete szerint még ha másik helyen szeretnénk majd kiállítani akkor is egy csomó költség, előzetes egyeztetés terhelne minket.

Trencsényi Imre polgármester: Igen, mert előző ülésen azt vállaltuk, hogy ha állandó kiállítást szervezünk a szobroknak, akkor saját tulajdonunkba kerülnek a műtárgyak. Voltam a házaspár művészeti telephelyén is, a lakásuk kertjében is, rengeteg szobor van felhalmozva a két területen.

Kovács Ferenc tanácsnok: Készült-e leltár az itt lévő szobrokról?

Trencsényi Imre polgármester: Fotó-dokumentációnk van róla.

Márkus Ferenc képviselő-testületi tag: Fel kell ezt nekünk értékeltetni is? Annak is ára van. Csak az felértékelés után lesz ezeknek értéke. Ha nincs pénzünk, ne költsünk rá.

Tábori Tibor tanácsnok: Nem régiben szemtanúja voltam, amikor idegenek jöttek Ibrányba, és fejből tudták, hogy milyen köztéri alkotások, kinek a munkái, hol találhatóak Ibrányban. Felhívtam a figyelmét arra, hogy Nagy Sándor és Gádor Magda művész házaspárnak állandó kiállítása van Ibrányban, amely ingyenesen megtekinthető, de teljesen érdektelenek voltak, nem nézték meg a kiállítást.

Dóka Zoltán pénzügyi iroda-vezető: Az ügyvéd üzletet lát ebben a rendezetlen jogi helyzetben, amiből megpróbálja a lehető legtöbbet kihozni.

Nem tudják megszabni a vételárat, mert nem tudják mennyit fognak érni a szobrok a művészek halála után. Meggondolandó, hogy a művész támogatására egy bizonyos életjáradékot felajánljunk, például 50 ezer forint havonta, hogy támogatjuk a művésznőt haláláig. Ez egy teljesen reális összeg, ami a mindennapi költségvetésnél nem lesz megterhelő, de a szobrok értéke valószínűleg ettől sokkal több lesz a későbbiekben.

Bakosiné Márton Mária jegyző: Próbálunk egy reális árajánlatot kérni, és annak ismerete tükrében hozzon a testület döntést.

Dr. Szegedi Tibor Zsolt alpolgármester: Nagy érdeklődést nem mutat senki a kiállítás iránt, még ha fizetünk is érte egy minimális összeget, akkor sem lesz haszna a városnak a tulajdonjogból.

Trencsényi Imre polgármester: Javaslom a Képviselő-testületnek, hogy a Gádor Magda és Nagy Sándor képzőművészeknek az Ibrányi László Művelődési Központ, Könyvtár és Sportcentrum intézményben kiállított munkáival, alkotásaival kapcsolatos döntést halasszuk el az alkotások szakmai értékelésének, értékbecslésének költségei megismeréséig és annak ismeretében terjesszük azt ismételten a Képviselő-testület elé.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**178/2020. (VII.27.) KT. sz.**

**h a t á r o z a t a**

**Gádor Magda és Nagy Sándor képzőművészeknek az Ibrányi László Művelődési Központ, Könyvtár és Sportcentrum intézményben kiállított munkái, alkotásai tekintetében döntés és a 156/2020 (VI.24.) KT. Határozat visszavonása - című napirendi ponthoz**

A K É P V I S E L Ő – T E S T Ü L E T

a döntést elhalasztja, a szakmai értékelés és értékbecslés költségeinek megismeréséig.

U T A S Í T J A

a jegyzőt, hogy kérjen árajánlatot a szakmai értékelésre és értékbecslésre, és azt terjessze a következő képviselő-testületi ülésen a Képviselő-testület elé

Felelős: Bakosiné Márton Mária jegyző

Határidő: azonnal

**6.)Napirendi pont**

**Az Ibrányi Református Egyházközség fenntartásában lévő nevelési-oktatási intézményben a gyermekétkeztetési és az iskolaegészségügyi feladatok ellátására 2018-ban kötött megállapodások módosítása**

**Előadó: Trencsényi Imre polgármester**

Trencsényi Imre polgármester: A képviselő-testület a 2018. június 25-i ülésén a 114 és 115/2018 IVI.25.)KT. sz. határozataival feladat-ellátási megállapodást kötött az Ibrányi Református Egyházközséggel arra, hogy 2018/2019 nevelési évtől kezdődően az Egyházközség által alapított/ fenntartásba átvett Ibrányi Református Általános Iskola és Óvoda intézményben biztosítja közvetlenül az iskolaegészségügyi (iskolaorvosi) és a gyermekétkeztetési feladatot.

Így a megállapodások alapján önkormányzatunk kapja,- s számol el a gyermekétkeztetésre a normatív támogatással, s a Nemzeti Egészségbiztosítási Alapkezelővel, mint egészségügyi finanszírozóval.

Mint az ismert a képviselő-testület előtt is, az Egyházközség kezdeményezte ez évben a Móricz Zsigmond Gimnázium és Kollégium egyházi fenntartásba vételét is, melynek az eljárása a tegnapi nap folyamán zárult le, mikor is a Szabolcs-Szatmár-Bereg Megyei Kormányhivatal Hatósági Főosztály Oktatási és Hatósági Osztálya kiadta az SZ/152/05895-9/2020 számon az intézmény működési engedélyének a módosítását, melyre hivatkozással Vass László lelkipásztor azzal a kéréssel fordult önkormányzatunkhoz, hogy a nevelési-oktatási intézményükkel kapcsolatosan 2018 évben a gyermekétkeztetési és iskolaegészségügyi feladatok ellátására kötött megállapodást módosítsuk akként, hogy az 2020. szeptember 1 napjától a kibővült intézmény az Ibrányi Református Óvoda, Általános Iskola, Gimnázium és Kollégium egészére vonatkozzon.

Kérem a Képviselő-testületet, hogy mondják el véleményüket, tegyék fel kérdéseiket az előterjesztéssel kapcsolatban.

Kovács Ferenc tanácsnok: Kérdésem lenne, hogy a nevét muszáj megváltoztatni, illetve a Móricz Zsigmond név nem maradhat?

Trencsényi Imre polgármester: Beszéltem erről Tiszteletes Úrral, azt mondta, hogy nem engedték el még a Móricz Zsigmond nevet, de most azt akarják, hogy mivel a Móricz Zsigmond Gimnázium már nem olyan vonzó a diákok és szülők számára, ezért azt szeretnék, hogy az legyen húzóerő, hogy az intézmény a református gimnázium.

Javaslom, hogy a kérelemnek adjunk helyt és módosítsuk a 2018 évben megkötött intézményi gyermekétkeztetésre vonatkozó megállapodást 2020. szeptember 1 napjával.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**179/2020. (VII.27. ) KT. számú határozat-tervezete**

**Az Ibrányi Református Egyházközség fenntartásában lévő nevelési-oktatási intézményben a gyermekétkeztetési feladatok ellátására 2018-ban kötött megállapodások módosítása**

**c. napirendi ponthoz**

A K É P V I S E L Ő - T E S T Ü L E T

1. a melléklet szerint módosítja 2020. szeptember 1. napjától az Ibrányi Református Egyházközséggel ( Ibrány, Iskola utca 3.sz.), mint az Ibrányi Református Óvoda, Általános Iskola, Gimnázium és Kollégium intézmény fenntartójával a Gyermekek védelméről és a gyámügyi igazgatásról szóló 2017. évi XXXI. törvény 21/A § (3) bekezdésének b) pontja szerinti **intézményi gyermekétkeztetés** biztosítására 2018. évben kötött feladat-ellátási megállapodást.
2. Felhatalmazza

a polgármestert, hogy a feladat ellátási megállapodás aláírására, s a Magyar Államkincstár felé történő adatszolgáltatásra.

Felelős: Trencsényi Imre polgármester

Határidő: 2020. augusztus 15.

Melléklet

Ügyiratszám: Ibr/7727/2020, Elfogadva: 179/2020. (VII.27.) KT,. sz. Határozattal

**Feladat-ellátási megállapodás intézményi gyermekétkeztetési feladatok ellátására**

**I. sz. módosítása**

mely létrejött

egyrészről:

Ibrány V**áros Önkormányzata (**Székhelye: 4484. Ibrány, Árpád utca 5-7.sz. adószáma: 15732262-2-15 statisztikai számjele: 15732262-8411-321-15 Törzsszáma: 732264 Képviseli: Trencsényi Imre polgármester) mint az intézményi gyermekétkeztetést intézménye útján biztosító (a továbbiakban: Önkormányzat),

másrészről :

az **Ibrányi Református Egyházközség** (székhelye: 4484. Ibrány, Iskola u. 3.sz.

adószáma: 19858021-1-15 képviseli: Vass László református lelkész és Kulcsár József gondnok mint oktatási-nevelési intézményt fenntartó(a továbbiakban : Egyházi Fenntartó)

(a továbbiakban együtt: Szerződő Felek) között a mai napon a következő feltételek szerint:

Felek rögzítik, hogy :

Közöttük 2018. évben feladat-ellátási megállapodás jött létre az egyházi fenntartású Ibrányi református Általános Iskola és Óvoda intézményben az intézményi gyermekétkeztetési feladat ellátására.

A 2020/21 oktatási-nevelési év kezdetétől 2020. szeptembert 1. napjától az Egyházközség által alapított és fenntartott nevelési-oktatási intézményben változás állt be, melyre vonatkozóan az új egységes működési engedélyt a Szabolcs-Szatmár-Bereg Megyei Kormányhivatal az SZ/152/05895-9/2020 számon adta ki. Az intézmény új neve: Ibrányi Református Óvoda, Általános Iskola, Gimnázium és Kollégium, Az intézmény rövid neve: Ibrányi Református Iskola. Székhelye: Ibrány, Szegfű utca 43.sz. Telephelyei: Ibrány, Árpád utca 60.sz, Ibrány, Árpád utca 2.sz., és Ibrány, Petőfi Sándor utca 1.sz.

Fentiekre tekintettel felek a közöttük létrejött feladat-ellátási megállapodás 1. pontját az alábbiak szerint módosítják:

1. „Egyházi Fenntartó a Gyvt. 21/A § (1) bekezdésének b) pontjában meghatározott feladata ellátásával megbízza az Önkormányzatot, hogy az intézményi gyermekétkeztetési feladatot a fenntartásában lévő **Ibrányi Református Óvoda, Általános Iskola, Gimnázium és Kollégium** nevelési-oktatási intézményben 2020. szeptember 1. napjától biztosítsa.”

A megállapodás módosítása a 2018-ban kötött feladat-ellátási megállapodás egyéb pontjait nem érinti, azok változtatás nélkül továbbra is hatályban maradnak.

Jelen megállapodás módosítást szerződő felek annak elolvasása, tartalmának megértése és magukra nézve kötelezőnek elismerése után, mint akaratukkal mindenben megegyezőt helybenhagyólag aláírták.

Ibrány, 2020. …………………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vass László Kulcsár József

 Trencsényi Imre polgármester református lelkész gondnok

Ibrány Város Önkormányzata Ibrányi Református Egyházközség

Trencsényi Imre polgármester: Javaslom, hogy a kérelemnek adjunk helyt és módosítsuk a 2018 évben megkötött iskolaegészségügyi- iskolaorvosi feladat ellátására vonatkozó megállapodást 2020. szeptember 1 napjával.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**180/2020. (VII.27. ) KT. számú**

**h a t á r o z a t a**

**Az Ibrányi Református Egyházközség fenntartásában lévő nevelési-oktatási intézményben az iskolaegészségügyi feladatok ellátására 2018-ban kötött megállapodások módosítása**

**c. napirendi ponthoz**

A K É P V IS E L Ő - T E S T Ü L E T

1. a melléklet szerint módosítja 2020. szeptember 1. napjától az Ibrányi Református Egyházközséggel ( Ibrány, Iskola utca 3.sz.), mint az Ibrányi Református Óvoda, Általános Iskola, Gimnázium és Kollégium intézmény fenntartójával az iskola-egészségügyi ellátásról szóló 26/1997 (IX.03.)NM rendelet 1.§ (2) bekezdése szerinti iskola-egészségügyi ellátás keretében az **iskolaorvosi** ellátás biztosítására 2018. évben kötött feladat-ellátási megállapodást.
2. Felhatalmazza

a polgármestert, hogy a feladat ellátási megállapodás aláírására

Felelős: Trencsényi Imre polgármester

Határidő: 2020. augusztus 15.

Melléklet

Ügyiratszám: Ibr/7720 /2020 , Elfogadva: 180/2020. (VII.27.) KT,. sz. Határozattal

**Feladat-ellátási megállapodás iskolaegészségügyi/iskolaorvosi feladatok ellátására**

**I.sz.módosítás**

mely létrejött

egyrészről:

Ibrány V**áros Önkormányzata (**Székhelye: 4484. Ibrány, Árpád utca 5-7.sz. adószáma: 15732262-2-15 statisztikai számjele: 15732262-8411-321-15 Törzsszáma: 732264 Képviseli: Trencsényi Imre polgármester) mint a gyermekegészségügyi/iskolaorvosi ellátást biztosító (a továbbiakban: Önkormányzat),

másrészről :

az **Ibrányi Református Egyházközség** (székhelye: 4484. Ibrány, Iskola u. 3.sz.

adószáma: 19858021-1-15 képviseli: Vass László református lelkész és Kulcsár József gondnok mint oktatási-nevelési intézményt fenntartó(a továbbiakban : Egyházi Fenntartó)

(a továbbiakban együtt: Szerződő Felek) között a mai napon a következő feltételek szerint:

Felek rögzítik, hogy :

Közöttük 2018. évben feladat-ellátási megállapodás jött létre az egyházi fenntartású Ibrányi református Általános Iskola és Óvoda intézményben az intézményi gyermekétkeztetési feladat ellátására.

A 2020/21 oktatási-nevelési év kezdetétől 2020. szeptembert 1. napjától az Egyházközség által alapított és fenntartott nevelési-oktatási intézményben változás állt be, melyre vonatkozóan az új egységes működési engedélyt a Szabolcs-Szatmár-Bereg Megyei Kormányhivatal az SZ/152/05895-9/2020 számon adta ki. Az intézmény új neve: Ibrányi Református Óvoda, Általános Iskola, Gimnázium és Kollégium, Az intézmény rövid neve: Ibrányi Református Iskola. Székhelye: Ibrány, Szegfű utca 43.sz. Telephelyei: Ibrány, Árpád utca 60.sz, Ibrány, Árpád utca 2.sz., és Ibrány, Petőfi Sándor utca 1.sz.

Fentiekre tekintettel felek a közöttük létrejött feladat-ellátási megállapodás 1. pontját az alábbiak szerint módosítják:

„1. Az Önkormányzat kötelezettséget vállal arra, hogy 2020. szeptember 1. napjától biztosítja az Ibrányi Református Egyházközség fenntartásában lévő **Ibrányi Református Óvoda, Általános Iskola, Gimnázium és Kollégium** intézménybe járó gyermekek részére az iskola-egészségügyi szolgáltatás köréből az iskolaorvosi szolgáltatást, melynek fejében Ibrány Város Önkormányzata jogosult a Nemzeti Egészségbiztosítási Alapkezelővel megkötött szerződés alapján az ellátottak utáni finanszírozást igénybe venni.”

A megállapodás módosítása a 2018-ban kötött feladat-ellátási megállapodás egyéb pontjait nem érinti, azok változtatás nélkül továbbra is hatályban maradnak.

Jelen megállapodás módosítást szerződő felek annak elolvasása, tartalmának megértése és magukra nézve kötelezőnek elismerése után, mint akaratukkal mindenben megegyezőt helybenhagyólag aláírták.

Ibrány, 2020. …………………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vass László Kulcsár József

 Trencsényi Imre polgármester református lelkész gondnok

Ibrány Város Önkormányzata Ibrányi Református Egyházközség

**7.)Napirendi pont**

**TOP-4.3.1-15-SB1-2016-00003 jelű „Leromlott városi területek rehabilitációja Ibrányban” pályázat keretében épült új szociális bérlakások bérlőinek kijelölése**

**Előadó: Egészségügyi és Szociális Bizottság elnöke**

Trencsényi Imre polgármester: A napirendi pontot megtárgyalta a Képviselő-testület Szociális- és Egészségügyi, Bizottsága. Felkérem Haluska Andrást a Bizottság elnökét, hogy mondja el véleményüket az előterjesztéssel kapcsolatban.

Haluska András Szociális és Egészségügyi Bizottság: A Bizottság az előterjesztést megtárgyalta, melynek alapján azt a Képviselő-testület részére elfogadásra javasolja.

Trencsényi Imre polgármester: Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

Szabó P. Judit képviselő-testületi tag: A lakások mennyire vannak berendezve? Tehát bútor, háztartási gépek, úgy mint mosógép, tűzhely, vannak-e?

Bakosiné Márton Mária jegyző: Konyhabútor, fekvőhelyek, szekrény, étkezőasztal, székek, mosógép, gáztűzhely van, igazából csak a személyes holmikat kell vinniük, a lakások beköltözhetőek.

Kovács Ferenc tanácsnok: A lakókkal 6 évre kötjük a szerződést. Csak a 6 év letelte után lehet új bérlőket kijelölni? Előtte nem szüntethetjük meg?

Bakosiné Márton Mária jegyző: Ha nem fizetik a bérleti díjat, akkor előbb is felmondható a szerződés.

Kovács Ferenc tanácsnok: Javasolnám, hogy a Képviselő-testület ellenőrizze a lakások állapotát bizonyos időközönként, mert nagyon szép, igényesen elkészült lakásokba költözhetnek, az állagmegóvás fontos. Ha nem megfelelően lesz számon kérve, nekünk az nagyon sokba fog kerülni.

Bakosiné Márton Mária jegyző: Benne van a rendeletünkben, hogy évente egyszer köteles beengedni a munkatársunkat, ellenőrizni az önkormányzat tulajdonában lévő lakás állapotát.

Ha le vannak maradva a lakbérrel, akkor a fenntartás ideje alatt fel lehet nekünk bontani a szerződést.

Trencsényi Imre polgármester: Javaslom a Képviselő-testületnek, hogy a TOP-4.3.1-15-SB1-2016-00003 jelű „Leromlott városi területek rehabilitációja Ibrányban” pályázat keretében épült új szociális bérlakások bérlőinek kijelölése című előterjesztést a határozat-tervezet szerint hagyjuk jóvá.

A Képviselő-testület a javaslatot 9 igen szavazattal elfogadta, és a következő határozatot hozta:

**A1**

**Ibrány Város Képviselő Testületének**

**181/2020. (VII.27.) KT. sz.**

**h a t á r o z a t a**

**TOP-4.3.1-15-SB1-2016-00003 jelű**

**„Leromlott városi területek rehabilitációja Ibrányban” pályázat keretében épült**

**új szociális bérlakások bérlőinek kijelölése című napirendi ponthoz**

A K É P V I S E L Ő – T E S T Ü L E T

1. Szociális és Egészségügyi Bizottság 31/2020. (VII.23.) SZEÜB számú határozatában közölt javaslatát feltétel nélkül **elfogadja** és ennek alapján:
2. **Batta Ibolya** Kossuth u. 52. – Ibrány, Ady Endre utca 59. II.(hátsó lakás)
3. **Katóné Ferenczi Andrea** Kossuth u. 73. – Ibrány, Zrínyi utca 51. II. (hátsó lakás)
4. **Horváth Renáta** Móricz Zs. u. 2. – Ibrány, Ady Endre utca 59. I. (első lakás)
5. **Raduly Sándor Bence** Hunyadi u. 21. – Ibrány, Nagyerdő 21. II. (hátsó lakás)
6. **Mocsár Edina** Kossuth u. 94. - Ibrány, Bem u. 37. I. (első lakás)
7. **Ignácz Regina** Kói u. 31. - Nagyerdő 21. I. (első lakás)
8. **Iván Tibor Sándorné** Deák F. u. 20. – Ibrány, Zrínyi u. 51. I. (első lakás)
9. **Szász Ibolya Elizabet** Kossuth u. 39. – Ibrány, Bem utca 37. II. (hátsó lakás)

sz. alatti lakost **jelöli ki** a TOP-4.3.1-15-SB1-2016-00003 jelű, „Leromlott városi területek rehabilitációja Ibrányban” című pályázat keretében 4 db ikerlakás, összesen 8 db szociális lakás (Zrínyi u. 51, Nagyerdő 21, Bem u. 37, Ady E. u. 59) bérlőjéül **6** éves időtartamra **2020. augusztus 15-től 2026. augusztus 14-ig.**

1. Megbízza Ibrány Város Polgármesterét az 1. pontban szereplő bérleti megállapodások megkötésére.

Határidő: 2020. augusztus 15.

Felelős: Trencsényi Imre Polgármester

**8.)Napirendi pont**

**Ibrány Zrínyi utca 78. szám alatti két darab szociális bérlakás bérlőinek kijelölése**

**Előadó: Egészségügyi és Szociális Bizottság elnöke**

Trencsényi Imre polgármester: Trencsényi Imre polgármester: A napirendi pontot megtárgyalta a Képviselő-testület Szociális- és Egészségügyi, Bizottsága. Felkérem Haluska Andrást a Bizottság elnökét, hogy mondja el véleményüket az előterjesztéssel kapcsolatban.

Haluska András Szociális és Egészségügyi Bizottság: A Bizottság az előterjesztést megtárgyalta, melynek alapján azt a Képviselő-testület részére a határozat-tervezet szerint elfogadásra javasolja.

Trencsényi Imre polgármester: Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**182/2020. (VII.27.) KT. sz.**

**h a t á r o z a t a**

**Ibrány, Zrínyi u. 78. sz. alatti 2 db szociális bérlakás bérlőjének kijelölése**

**című napirendi ponthoz**

A K É P V I S E L Ő – T E S T Ü L E T

1. Szociális és Egészségügyi Bizottság 32/2020. (VII.23.) SZEÜB számú határozatában közölt javaslatát feltétel nélkül **elfogadja** és ennek alapján:

**Barkó Erika** Ibrány, Árpád u. 6. sz. alatti lakost **jelöli ki** az Ibrány, Zrínyi u. 78. sz. alatti I-es, míg **Palcsák Sándor Miklósné** Ibrány, Kossuth u. 63. sz. alatti lakost jelölje ki az Ibrány, Zrínyi u. 78. sz. alatti II-es önkormányzati szociális lakás bérlőjéül **2** éves időtartamra **2020. augusztus 1-től 2022. július 31-ig.**

1. Megbízza Ibrány Város Polgármesterét az 1. pontban szereplő bérleti megállapodások megkötésére.

Határidő: 2020. 07.31.

Felelős: Trencsényi Imre Polgármester

**9.)Napirendi pont**

**A Farkas Jánosné résztulajdonát képező Ibrány, Árpád u. 38. sz. alatti 1191 hrsz-ú ingatlanból telekrész felajánlása**

**Előadó: Trencsényi Imre polgármester**

Trencsényi Imre polgármester: Az Ibrány, Árpád u. 38. sz. alatti **1191 hrsz-ú,** 3295 m2 nagyságú, lakóház, udvar megnevezésű ingatlan résztulajdonosa Farkas Jánosné Ibrány, Jókai u. 1. sz. alatti lakos felajánlott megvételre Ibrány Város Önkormányzata részére az István király utca folytatásához szükséges területrészt.

A testület a 168/2020. (VI.24.) KT. sz. határozatában arról döntött, hogy döntés előtt kérdezzük meg az István király utca lakót, hogy szeretnék-e, ha az utca jelenlegi zsákutca jellege megszűnjön.

A tulajdonosoknak kiküldött 17 db szándéknyilatkozatból 14 db került visszaküldésre. A visszaküldött nyilatkozatból 13 fő nem támogatta az utca kinyitását a Bercsényi utcára, s csak 1 fő volt aki egyetértett az utca kinyitásával.

Látva a tulajdonosok szándékát javaslom a testületnek, hogy ne vásároljuk meg a felajánlott ingatlanrészeket Farkas Jánosnétól.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**183/2020. (VII. 27.) KT. sz.**

**h a t á r o z a t a**

**A Farkas Jánosné résztulajdonát képező Ibrány, Árpád u. 38. sz. alatti 1191 hrsz-ú ingatlanból telekrész felajánlása című napirendi ponthoz**

A K É P V I S E L Ő – T E S T Ü L E T

1. a Farkas Jánosné Ibrány, Jókai u. 1. sz. alatti lakos résztulajdonát képező Ibrány, Árpád u. 38. sz. alatti **1191 hrsz-ú,** 3295 m2 nagyságú, lakóház, udvar megnevezésű ingatlanból **nem kíván** területrészt vásárolni az István király utca folytatása érdekében**.**
2. Utasítja a jegyzőt, hogy a döntésről értesítse a tulajdonost

Határidő: 2020. 08.15.

Felelős: Bakosiné Márton Mária jegyző

**10.)Napirendi pont**

**Ibrány Város Önkormányzata 2020. évi Közbeszerzési tervének módosítása**

**Előadó: Trencsényi Imre polgármester**

Trencsényi Imre polgármester: A Közbeszerzésekről szóló 2015. évi CXLIII törvény 42 §. (1) bekezdése előírja, hogy az ajánlatkérők a költségvetési év elején, legkésőbb március 31. napjáig éves összesített [közbeszerzési](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_1) [tervet](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_2) készítenek az adott évre [tervezett](https://www.opten.hu/optijus/lawtext/1031682?tkertip=4&tsearch=k%c3%b6zbeszerz%c3%a9si*%20terv*&page_to=1" \l "ws117_5) közbeszerzéseikről. A 2020. évi közbeszerzési tervét a képviselő-testület a 41/2020.(III.09.) KT. számú Határozatával fogadta el.

A 2020. évre vonatkozó eljárásainkat a 2020. március 14-én a humánjárvány miatt kihirdetett egészségügyi veszélyhelyzet lelassította, így a közbeszerzési terv módosítása vált szükségessé (határidők tekintetében) a közbeszerzési eljárások megindítása érdekében.

A közbeszerzési tervünkben nem szerepeltettük a TOP-1.2.1-15-SB1-2016-00016-os számú, Tiszapart fejlesztését tartalmazó, a Szabolcs-Szatmár-Bereg Megyei Önkormányzattal, mint konzorcium vezetővel közösen benyújtott projekthez kapcsolódóan a közbeszerzési eljárást, mivel annak lefolytatását a konzorcium vezető végzi, de tájékoztatásuk alapján szükséges megjeleníteni a mi közbeszerzési tervünkben ezt az eljárást is.

A Napirendi pontot megtárgyalta a Képviselő-testület Közbeszerzési Bizottsága. Felkérem Kovács Ferencet. a Bizottság elnökét, mondja el véleményüket a napirendi ponttal kapcsolatban.

Kovács Ferenc Közbeszerzési Bizottság elnöke: A Bizottság az előterjesztést megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az Ibrány Város Önkormányzata 2020. évi Közbeszerzési tervének módosítása című előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**D5**

**IBRÁNY VÁROS ÖNKORMÁNYZATA TESTÜLETÉNEK**

**184/2020. (VII.27.)KT. sz.**

**h a t á r o z a t a**

**Ibrány Város Önkormányzata 2020. évi közbeszerzési tervének módosítása**

A K É P V I S E L Ő – T E S T Ü L E T

Ibrány Város Önkormányzatánál a 2020. évben indítandó közbeszerzési eljárásokról szóló Közbeszerzési Terv módosítását a melléklet szerint elfogadja.

UTASÍTJA

A jegyzőt, hogy a módosított közbeszerzési terv nyilvánosságát biztosítsa.

Felelős: Bakosiné Márton Mária jegyző

Határidő: azonnal

KÖZBESZ TERV MELLÉKLET!!!!!!!!!!!!!!!!

**11.)Napirendi pont**

**A nem közművel összegyűjtött háztartási szennyvíz begyűjtési közszolgáltatás ellátására ismételt pályázat kiírásának elhatározása**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy anem közművel összegyűjtött háztartási szennyvíz begyűjtési közszolgáltatás ellátására ismételt pályázat kiírásának elhatározása című napirendi pontot a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**185/2020. (VII.27.) KT. sz.**

**h a t á r o z a t a**

**A nem közművel összegyűjtött háztartási szennyvíz begyűjtési közszolgáltatás ellátására ismételt pályázat kiírásának elhatározása**

**című napirendi ponthoz**

A K É P V I S E L Ő – T E S T Ü L E T

1. Ibrányban a nem közművel összegyűjtött háztartási szennyvíz begyűjtésére irányuló közszolgáltatás biztosítása érdekében a melléklet szerint ismételten nyilvános pályázatot ír ki.

Utasítja

a jegyzőt, hogy

1. gondoskodjon a pályázati kiírásnak Ibrány Város Önkormányzatának hivatalos honlapján és az Ibrányi Hírlap júliusi számában, valamint legalább egy ingyenes internetes hirdető oldalon történő megjelentetéséről

Határidő: Honlapon és ingyenes internetes hirdető oldalon történő megjelentetésre: 2020. július 31. Ibrányi Hírlap júliusi száma,

Felelős: Bakosiné Márton Mária jegyző

185/2020 KT. sz. Határozat melléklete



Ibrány Város Önkormányzata

4484 Ibrány, Árpád utca 5-7.

Tel: (42) 527-017 Fax: (42) 200-441

http://www.ibrany.hu E-mail: hivatal@ibrany.hu

**PÁLYÁZATI FELHÍVÁS**

### nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére

Ibrány Város Önkormányzat Képviselő-testülete (a továbbiakban: ajánlatkérő), Ibrány közigazgatási területén a települési és nem közművel összegyűjtött háztartási szennyvíz összegyűjtését, elszállítását és ártalommentes elhelyezését végző közszolgáltatót e pályázat alapján választja ki, ezért az alábbi felhívást teszi közzé:

**1. A szerződés meghatározása:**          Közszolgáltatási szerződés

**2. A közszolgáltatás jellemzői:**

**A közszolgáltatásba bevont terület földrajzi és közlekedési jellemzői:**

A nem közművel összegyűjtött háztartási szennyvíz begyűjtésével kapcsolatos helyi hulladékkezelési közszolgáltatás Ibrány város külterületi lakott helyeire, illetőleg a belterületi, szennyvízhálózatra rá nem kötött belterületi ingatlanokra terjed ki.

**Érintett lakosság száma:**

A település külterületi és belterületi, szennyvízhálózatra rá nem kötött, ingatlanok lakosságának száma megközelítőleg: 770 fő

A közszolgáltatásba bevont település érintett lakóingatlanainak száma: kb. 226 db.

**A közszolgáltatást igénybe vevő gazdálkodó szervezetek száma:** erre vonatkozóannincs adatunk

**A nem közművel összegyűjtött háztartási szennyvíz várható mennyisége:**

A nem közművel összegyűjtött háztartási szennyvíz várható mennyisége: 4050 m3/év.

**Ibrány városban a kijelölt ártalmatlanító és leürítési hely:**Ibrányi Szennyvíztisztító telep (Ibrány Liliom utca, 019/4 hrsz.) leürítő műve

kapacitása: 10 m3/nap

üzemeltetője: Nyírségvíz Zrt.

**A közszolgáltatás megkezdésének tervezett időpontja:** 2020. szeptember .

 **A közszolgáltatás ellátásának tervezett időtartama:** a közszolgáltatási szerződés megkötésétől számított 5 év

**Járművek, gépek, berendezések és eszközök szükséges mennyisége a közszolgáltatás teljesítése szempontjából:** 1 db minimum 5 m3-es tartállyal rendelkező gépkocsi

**3. A közszolgáltatással kapcsolatos korábban szerzett tapasztalatok általános ismertetését és a közszolgáltatás fejlesztésére vonatkozó elképzelések bemutatása:**

Utoljára 2018. évben kötöttünk közszolgáltatási szerződést a háztartásokban keletkező nem közművel összegyűjtött háztartási szennyvizek átvételére, elszállítására és ártalommentes elhelyezésére 5 év időtartalomra. A vállalkozó halála miatt új közszolgáltató kiválasztása szükséges.

Szennyvízhálózatra rá nem kötött belterületi lakóingatlanok száma: 110 db. (Nyírségvíz Zrt. által közölt adat.)

Szennyvízhálózattal nem rendelkező, belterületi lakott helyek lakóingatlanainak száma: 106 db.

2018-ban 4050 m3 víz után került talajterhelési díj megállapítva.

 **4. A pályázóval szemben támasztott követelmények:**

A pályázónak rendelkeznie kell:

1)    Tulajdonában, kezelésében, vagy bérleményében lévő – hatósági engedéllyel rendelkező – telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, tisztítására, fertőtlenítésére és karbantartására.
2)    A közszolgáltatás ellátásához szükséges – hatósági engedéllyel rendelkező és megfelelő műszaki állapotban levő járművekkel, gépekkel, berendezésekkel és eszközökkel;
3)    Olyan felszerelésekkel és eszközökkel, amelyek a közszolgáltatás keretében ellátni szándékozott tevékenység gyakorlása során esetlegesen keletkező környezeti károk azonnali beavatkozást igénylő elhárításához szükségesek;

4) A közszolgáltatás ellátásához szükséges létszámú – és a jogszabályok előírásainak megfelelően képzett – szakemberrel.

5)    Nyilvántartási, információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel; számítógépes nyilvántartás vezetése kötelező.

6) Legalább telefon alapú - ügyfélszolgálattal és ügyeleti rendszerrel.

7)  Amennyiben a pályázatot több pályázó közösen nyújtja be, meg kell jelölniük azt a szervezetet vagy személyt, amelyet – nyertességük esetén – az ajánlatkérő közszolgáltatónak minősít.

**5. A pályázónak részletes - adatokkal és leírásokkal alátámasztott - ajánlatot kell tennie az alábbiakra tekintettel:**

a) a közszolgáltatás ellátásának módjára és szervezésére,

b) a közszolgáltatás teljesítése során alkalmazni tervezett járművekre, gépekre, felszerelésekre, eszközökre, berendezésekre,

c) a közszolgáltatás teljesítéséhez alkalmazni tervezett módszerekre, technológiákra és eljárásokra,

d) a közszolgáltatással összefüggő fejlesztések elvégzésére,

e) a közszolgáltatás körébe tartozó tevékenységek belső ellenőrzésének rendjére,

f) a fogyasztói érdekek érvényesülésének és védelmének biztosítékaira és módszereire,

g) a közszolgáltatás finanszírozásának feltételeire, módjára és a közszolgáltatás díjának meghatározására, valamint beszedésének módjára,

h) az ügyfélszolgálati és tájékoztatási, valamint a nyilvántartási, adatkezelési és adatszolgáltatási rendszer működtetésére, valamint

i) a közszolgáltatás végzéséhez rendelkezésre álló szakemberek létszámára vonatkozó javaslatot.

A g) pontban írt **közszolgáltatási díj meghatározását** *a vízgazdálkodásról szóló 1995. évi LVII. törvény* 44/D.§ (1)-(6) bekezdések szerint köteles elkészíteni, továbbá a (7) bekezdés alapján **díjkalkulációt** készíteni. Továbbá figyelemmel kell lenni a rezsicsökkentésről szóló rendelkezésekre is:

A szippantott szennyvízre vonatkozó rezsicsökkentésről, valamint egyes törvényeknek a további rezsicsökkentéssel összefüggő módosításáról szóló 2013. évi CXIV. Törvény 1. § (1) bekezdése szerint „a vízgazdálkodásról szóló 1995. évi LVII. törvény (a továbbiakban: Vgt.) 44/B. § (1) bekezdésében meghatározott ingatlantulajdonosok közül a természetes személy ingatlantulajdonos részére a Vgt. 44/C. § (1) bekezdésében meghatározott közszolgáltatás tekintetében a Vgt. 44/D. § szerint megállapított számlában meghatározott fizetendő szolgáltatási egységre jutó összeg (beleértve az alapdíjat) a 2013. július 1-jét követő időszakban teljesített szolgáltatás vonatkozásában nem haladhatja meg a 2013. január 31-én jogszerűen alkalmazott díjtételek és egyéb számlaelemek alapján, ugyanazon feltételekkel számított összeg 90%-át, ami Ibrány esetében 1595 Ft /m3+ÁFA .

A Vgtv. 44/D § (5) bekezdése alapján „Kötelező kéttényezős díjmegállapítást alkalmazni a Nemzeti Települési Szennyvízelvezetési és - tisztítási Programban részt vevő önkormányzatok esetében.” A Nemzeti Települési Szennyvízelvezetési és - tisztítási Megvalósítási Programról szóló 25/2002.(II.27.) Korm. rendelet 1. melléklet megfelelő szennyvízelvezető- és tisztító rendszerrel ellátott agglomeráció elnevezésű 6. táblázatában Ibrány szerepel. Mivel Ibrány nevesítve van a Kormányrendeletben, a program részének kell tekinteni, így kéttényezős díj megállapítására van szükség.

A kéttényezős díj alapdíjból és ürítési díjból áll. Az alapdíj felmerülő üzemeltetési költségeket, a számlázás és díjbeszedés költségeit, a környezetvédelmi kiadásokat és ráfordításokat, az amortizáció és a szükséges felújítás fedezetét, az ürítési díj a nem közművel összegyűjtött háztartási szennyvíz mennyiségétől függő költségeket, valamint a terület felhasználási egységtől függő költségeket tartalmazza.

Az ajánlat elkészítésénél figyelemmel kell lenni Ibrány Város Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó helyi közszolgáltatásról szóló **10/2014. (VI.05.)** önkormányzati rendelete előírásaira (pályázati felhívás 1. melléklete).

**6. Az ajánlathoz a pályázónak csatolnia kell nyilatkozatát arról, hogy:**
a)    a pályázati kiírásban foglalt feltételeket elfogadja,

b)   ajánlatát, az eredményhirdetést követő legalább 40 napig fenntartja,
c)  nyertessége esetén a pályázati kiírásnak és elfogadott ajánlatnak megfelelő közszolgáltatási szerződést az eredményhirdetés napját követő legfeljebb 40 napon belül aláírja.
d)  a vízgazdálkodásról szóló 1995. évi LVII. törvény 44/H.§ szerinti költségelszámolás benyújtását vállalja.

e)  Pályázó nyilatkozata arra vonatkozóan, hogy a csökkenő kapacitásból adódó esetleges kártérítési, vagy elmaradt haszon megtérítése iránti igényt nem érvényesíthet.

**7. Az ajánlatok bírálati szempontjai:**

A pályázat nyertese a jogszabályokban, valamint a pályázati felhívásban meghatározott feltételeknek legjobban megfelelő, összességében a legelőnyösebb ajánlatot tevő pályázó lesz.

**8. Az ajánlat benyújtásának módja: elektronikusan Hivatali Kapun keresztül Ibrány Város Önkormányzata (4484. Ibrány, Árpád utca 5-7.sz.) részére**

**(KRID azonosító: 352072110)**

**Az ajánlatok beérkezésének határideje: 2020. augusztus 14. (péntek) 13:00 óra**

**9. Az ajánlatok elbírálása:**

 Az ajánlatok benyújtási határidejét követő képviselő-testületi ülés. Az eredményről a pályázók írásban értesülnek.

**10. Közszolgáltatási szerződés megkötése:**

A közszolgáltatási szerződés megkötésének tervezett határideje:2020. szeptember 01.

A közszolgáltatási szerződésben az önkormányzat kötelességeként kell meghatározni

* a közszolgáltatás hatékony és folyamatos ellátásához a közszolgáltató számára szükséges információk szolgáltatását,
* a közszolgáltatás körébe tartozó és a településen folyó egyéb hulladékkezelési tevékenységek összehangolásának elősegítését,
* a településen működtetett különböző közszolgáltatások összehangolásának elősegítését.
* A közszolgáltató kizárólagos közszolgáltatási jogának biztosítását,

A közszolgáltatási szerződésben a közszolgáltató kötelességeként kell meghatározni:

* a közszolgáltatás folyamatos és teljes körű ellátását,
* a közszolgáltatás meghatározott rendszer szerinti teljesítését: a közszolgáltatásnak a bejelentéstől számított 72 órán belül – az igénylő ingatlantulajdonossal egyeztetett időpontban eleget tenni,
* a közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítását, valamint a szükséges létszámú és képzettségű szakember alkalmazását,
* a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzését,
* a közszolgáltató által alkalmazott közszolgáltatási díj mértékéről és az alkalmazás tapasztalatairól a települési önkormányzat képviselő-testületének történő legalább évenkénti egyszeri tájékoztatást,
* a közszolgáltatás teljesítésével összefüggő adatszolgáltatás rendszeres teljesítését és meghatározott nyilvántartási rendszer működtetését,
* a fogyasztók számára könnyen hozzáférhető ügyfélszolgálat és tájékoztatási rendszer működtetését,
* a fogyasztói panaszok és észrevételek elintézési rendjének megállapítását
* eleget tenni a mindenkor hatályos vonatkozó magasabb szintű jogszabályokban előírtak teljesítésének a közszolgáltatás ellátása során, különös tekintettel a környezetszennyezés megelőzésére,
* amennyiben a nem közművel összegyűjtött háztartási szennyvíz begyűjtése és szállítása során szennyeződés keletkezik, a közszolgáltatónak a szennyezett területet haladéktalanul meg kell tisztítania és fertőtlenítenie.
* Az előző évben igénybe vett szolgáltatásról tárgyév március 1. napjáig köteles adatot szolgáltatni az önkormányzatnak. Az adatszolgáltatás az igénybe vevő nevét, címét, az összes szippantás mennyiségét (m3) tartalmazza.

**11. A pályázati felhívás megjelenésének helye, ideje:**

Ibrány Város Önkormányzat honlapja: www.ibrany.hu : 2020. 07.31.

Ibrányi Hírlap : 2020 júliusi száma

**12. További információ:**

További felvilágosítás kérhető: Bakosiné Márton Mária jegyzőtől (H-P : 8-12)

Tel: 42/527-017, e-mail: hivatal@ibrany.hu

Ibrány, 2020. július ..

**Ibrány Város Önkormányzata**

**12.)Napirendi pont**

**Ibrány Város Önkormányzat Képviselő-Testületének 39/2020. (III.09.) KT. sz. határozatának 2. sz. módosítása**

**Előadó: Trencsényi Imre polgármester**

Trencsényi Imre polgármester: A Vidékfejlesztési Programban meghirdetett VP6-19.2.1.-56-2.-17 (A LEADER – Közösségi terek fejlesztése és/vagy térfigyelő rendszer kialakítása a Közép-Szabolcsi LEADER HACS területén) pályázati felhívásra „Ibrány Bem apó utcai temető rekonstrukciója” címmel, Ibrány Város Önkormányzat Képviselő-Testülete a 39/2020. (III.09.) KT. sz. határozatában elfogadta a pályázat benyújtását.

A 39/2020. (III.09.) KT. sz. határozatának 2. pontja szerint „Ibrány Bem apó utcai temető rekonstrukciója” tárgyú, Ibrány Bem apó utca 105. ingatlanon megvalósuló temető fejlesztésére irányuló pályázat benyújtását határozza el a Vidékfejlesztési Programban meghirdetett VP6-19.2.1.-56-2.-17 (A LEADER – Közösségi terek fejlesztése és/vagy térfigyelő rendszer kialakítása a Közép-Szabolcsi LEADER HACS területén) pályázati felhívás keretein belül.

A projekt előzetes műszaki tervdokumentációi alapján, a „kolumbárium bővítésére, valamint a lépcső korszerűsítése” tevékenységek megvalósítására Ibrány Város Önkormányzata a 39/2020. (III.09.) KT számú határozatában elfogadott 10.000.000 Ft. bruttó támogatási összeg helyett, 9.999.980 Ft. bruttó támogatási összeget kíván megigényelni, mely 95%-os támogatási intenzitás, míg bruttó 526.315 Ft. önerőt, Ibrány Város Önkormányzatának saját terhére kell biztosítania.

Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**186/2020. ( VII.27.) KT. sz. 2. sz.**

**módosított h a t á r o z a t a**

**Ibrány Város Önkormányzat Képviselő-Testületének 39/2020. (III.09.) KT. sz. határozatának módosítása - című napirendi ponthoz**

A K É P V I S E L Ő - T E S T Ü L E T

a Vidékfejlesztési Programban meghirdetett VP6-19.2.1.-56-2.-17 (A LEADER – Közösségi terek fejlesztése és/vagy térfigyelő rendszer kialakítása a Közép-Szabolcsi LEADER HACS területén) pályázati felhívásra benyújtandó „Ibrány, Bem apó utcai temető rekonstrukciója” című pályázat megvalósítására – tárgyú 39/2020.(III.09.) KT.számú Határozatát az alábbiak szerint módosítja:

* Vállalja, hogy a megvalósítandó 10.526.295 bruttó Ft. összköltségű pályázathoz 526.315 Ft. önerőt Ibrány Város Önkormányzata, a 2020. évi költségvetése terhére biztosít, valamint 9.999.980 Ft. támogatást igényel.

**Felhatalmazza a polgármester**

* a pályázat előkészítésére és benyújtására, a pályázat benyújtásához szükséges jognyilatkozatok megtételére.

Felelős: Trencsényi Imre polgármester

Határidő: 2020. július 31.

**13.)Napirendi pont**

**Nemzeti Szabadidős Egészség Sportpark IV. ütem**

**Előadó: Trencsényi Imre polgármester**

Trencsényi Imre polgármester: Ez az előterjesztés egy pályázatról szól, amely még 2016-ban indult el, és most kaptunk értesítést arról, hogy ’D’ típusú sportpark megvalósítását teszik lehetővé, amennyiben visszaküldjük az igényünket. Azt javaslom, hogy ez a Városliget területén kerüljön megvalósításra, (az eredeti pályázat szerint az Árpád úti óvodánál lett volna) hiszen ott mind a két oktatási intézmény, az állami és az egyházi általános iskola és gimnázium is tudja használni testnevelés órákon, a mindennapos testnevelés jegyében. Természetesen a lakosság is lehetőséget kap a használatra, és az Városligetet is fejlesztjük ez által. Területünk van bőven, hiszen a Zöldváros projekt műszaki tartalom csökkentésének „áldozata” lesz a kisebb tó létesítése a Városliget É-i oldalán- ide mehetne a kondipark a Lehel utca 54. sz. alá az önkormányzati tulajdonú ibrányi 1561 hrsz-ú területre. Vissza kell jeleznünk a szándékunkat, és jönnek ki helyszíni szemlére.

Kovács Ferenc tanácsnok: Futókört is igényeljünk, arra is van lehetőség a leírás szerint.

Trencsényi Imre polgármester: Mivel ez a pályázat 2016-ban indult, és akkor nem igényeltünk futópályát (mivel 50 %-os önerőt igényelt volna)ezért a futópályát most nem tudjuk igényelni. Tehát ez csak a kondiparkra vonatkozik.

Kovács Ferenc tanácsnok: Meg kellene próbálni, mert nagyon-nagy szükség lenne egy futókörre.

Trencsényi Imre polgármester: Jelezhetjük ezt a szándékunkat, veszteni valónk nincs vele, legfeljebb azt mondják, hogy nem.

Aki így egyet ért a javaslattal, kérem kézfeltartással jelezze.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**187/2020. ( VII.27.) KT. sz.**

**h a t á r o z a t a**

**Nemzeti Szabadidős Egészség Sportpark IV. ütem**

A K É P V I S E L Ő - T E S T Ü L E T

az EMMI értesítése alapján a Nemzeti Szabadidős Egészség és Sportpark Program IV. ütemében az 1 db „D” típusú sportpark megvalósítási helyszíneként az önkormányzati tulajdonban lévő, Ibrány, Lehel utca 54. sz. alatti ibrányi 1561 hrsz. alatti ingatlan É-i oldalát jelöli meg. Ez az ingatlan a városban működő oktatási intézmények közvetlen közelsége okán alkalmas az általános iskolák és gimnázium tanulói részére a mindennapos testnevelés helyszíneként történő használatra is.

UTASÍTJA

a polgármestert, hogy gondoskodjon a döntést tartalmazó nyilatkozatnak a Beruházási, Műszaki Fejlesztési, Sportüzemeltetési és Közbeszerzési Zrt (1146. Budapest, Istvánmezei út 1-3.sz.) felé történő megküldéséről.

Felelős: Trencsényi Imre polgármester

Határidő: 2020. augusztus 4.

**E g y e b e k**

* **Szivárványtenger Kft területvásárlási kérelme**

Trencsényi Imre polgármester: a Szivárványtenger Nonprofit Kft (székhely 4245 Érpatak, Petőfi u. 7. Adószám: 14940019-1-15) részére a TOP-1.4.1-19 pályázat keretében megvalósítandó családi bölcsőde elhelyezésére a 136/2019 (VII. 23.) KT. Határozatunkkal az önkormányzati tulajdonú 859/5 hrsz.-ú ingatlant biztosítottuk, azzal a kikötéssel, hogy amennyiben a pályázat sikeres lesz, úgy a pályázó az ingatlant annak tényleges forgalmi értékén megvásárolja. Most megkereste az Önkormányzatunkat Tassi Györgyné, a Szivárványtenger Kft ügyvezetője, hogy a pályázatuk kedvező elbírálást nyert, ezért Ibrányban szeretnék megépíteni magánbölcsődéjüket, és a beruházáshoz meg szeretnék vásárolni az Ibrány, 859/5 hrsz-ú ingatlanunkat, amelyik a Bocskai utcán (vágási úton) található, az új gyermekorvosi rendelő mellett.

Most az ingatlan felértékeltetéséről kell döntenünk.

Kérem a Képviselő-testületet, hogy a kérelemmel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Hány négyzetméter ez a terület?

Bakosiné Márton Mária jegyző: Az ibrányi 859/5 hrsz. alatti kivett, beépítetlen terület művelési ágú önkormányzati tulajdonú ingatlanunk a vagyonrendeletünk szerint a forgalomképes ingatlanok között van nyilvántartva. 3039 m2 nagyságú az érintett terület. 40%-ig beépíthető a terület. Információnk szerint 2 csoportos, kislétszámú (5 és 7 fős csoportlétszámú) bölcsőde lesz.

Trencsényi Imre polgármester: Javaslom a Képviselő Testületnek, hogy az önkormányzati bevételek növelése érdekében a kérelmet támogassuk és a kért 859/5 hrsz-ú ingatlanunkat értékesítsük. Az intézmény szélesíti a gyermekek napközbeni ellátása terén a szolgáltatási választékot, s egy új épülettel gazdagszik a városunk.

A forgalmi érték meghatározására, értékbecslésére Demeter György ingatlan forgalmi szakértőt kérjük fel.

A Képviselő-testület a javaslatot 9 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**188/2020. ( VII.27.) KT. sz.**

**h a t á r o z a t a**

**Szivárványtenger Kft területvásárlási kérelme**

A K É P V I S E L Ő - T E S T Ü L E T

támogatja a Szivárványtenger Nonprofit Kft (Érpatak, Petőfi u. 7.) képviseletében Tassi Györgyné ügyvezető kérelmét.

Az Ibrány Város Önkormányzatának tulajdonában lévő Ibrány 859/5 hrsz.-ú 3039 m2 nagyságú kivett, beépítetlen terület művelési ágú forgalomképes ingatlan értékesítését határozza el.

Az ingatlan forgalmi értékének meghatározására, értékbecslésére felkéri a Demeterv KFt (4400 Nyíregyháza, Ferenc krt. 26.1/2.) képviseletében Demeter György ingatlan forgalmi szakértőt.

UTASÍTJA a jegyzőt, hogy gondoskodjon az ingatlan értékbecslésének megrendeléséről, s azt terjessze a képviselő-testület elé.

Felelős: Bakosiné Márton Mária jegyző

Határidő: értékbecslés megrendelésére: azonnal, képviselő-testület elé terjesztésre: értékbecslés elkészültét követő képviselő-testületi ülés.

* **Busz beszerzés Ibrány Város Önkormányzata részére” tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatala**

Trencsényi Imre polgármester: A Leaderes buszbeszerzéssel kapcsolatosan meghírdetett eszközbeszerzési pályázati kiírásra beérkezett ajánlatokat megtárgyalta a Képviselő-testület Közbeszerzési Bizottsága. Felkérem Kovács Ferencet, a Bizottság elnökét, hogy ismertesse a Képviselő-testület tagjaival a Bizottság javaslatát.

Kovács Ferenc Közbeszerzési Bizottság elnöke:

Ibrány Város Önkormányzata 2020. június 15-én „Busz beszerzés Ibrány Város Önkormányzata részére” tárgyban a 112. § (1) bekezdése alapján lefolytatandó közbeszerzési eljárást indított a VP6-19.2.1.-56-4-17 azonosítószámon nyilvántartott projekthez kapcsolódóan.

A Közbeszerzési Szabályzat ajánlatok elbírálására vonatkozóan az alábbiak szerint rendelkezik:

III. fejezetének 4.1. pontja szerint:

„A szakmai Közreműködő írásos állásfoglalást készít a beérkezett ajánlatok tekintetében.”

III. fejezetének 4.3. pontja szerint:

„A Tanácsadó állítja össze a közbeszerzési eljárást lezáró képviselő-testületi határozat meghozatalához szükséges dokumentációt, amelynek tartalmaznia kell:

Képviselő-testület részére készített eljárást lezáró bíráló bizottsági javaslatot

a bírálóbizottsági tagok indoklással ellátott bírálati lapjait

az értékelő előterjesztést továbbá a döntés meghozatalához szükséges valamennyi egyéb iratot.”

III. fejezetének 4.6. pontja szerint:

 „a Bíráló Bizottság ajánlattevők/részvételre jelentkező érvényességére, érvénytelenségére, az eljárás nyertesére és a szerződés megkötésére, vagy az eljárás eredménytelenné nyilvánítására, illetve a központosított közbeszerzéshez való csatlakozásra vonatkozó javaslatát a Közbeszerzési Bizottság Elnöke terjeszti a Képviselő-Testület elé döntésre.”

A beérkezett ajánlatokat a Bíráló Bizottság értékelte, s az alábbi döntési javaslatot fogalmazta meg a Közbeszerzési Bizottság részére, aki a döntési javaslatot a mai ülésén megtárgyalta, és változatlan formában a Képviselő-Testület részére terjeszti:

1. Ajánlatkérő az eljárást megindító felhívásban úgy rendelkezett, hogy a Kbt. 81. § (5) bekezdése alapján az ajánlatok bírálatát az ajánlatok értékelését követően végzi el. A Bírálóbizottság csak az értékelési sorrendben legkedvezőbb ajánlattevő tekintetében végezte el a bírálatot. A Bírálóbizottság az eljárást megindító felhívásban foglalt értékelési szempontok alapján értékelte az ajánlatokat, és megállapította, hogy az értékelési szempontokra figyelemmel a legmagasabb értékelési pontszámot a KAPOS Járműgyártó és Javító Zártkörűen Működő Részvénytársaság (1174 Budapest Kvasz András Utca 15.) kapta.
2. A Közbeszerzési Bizottság javasolja a Képviselő-testületnek, hogy az „Busz beszerzés Ibrány Város Önkormányzata részére” tárgyú Kbt. 112.§ (1) bekezdése szerinti közbeszerzési eljárásban nyilvánítsa érvényesnek a Kapos Járműgyártó Zrt. (7400 Kaposvár, Füredi u. 180.) ajánlatát.
3. A Közbeszerzési Bizottság egyhangúlag javasolja a Képviselő-testületnek, hogy a Képviselő-testület a közbeszerzési eljárás nyertesévé a Kapos Járműgyártó Zrt. (7400 Kaposvár, Füredi u. 180.)-t nyilvánítsa, s mint nyertes ajánlattevővel a Kapos Járműgyártó Zrt. (7400 Kaposvár, Füredi u. 180.)-vel kössön Vállalkozási szerződést **nettó 19.750.000 Ft** összegben az Ajánlattételi felhívásban és Ajánlati dokumentációban foglalt finanszírozási feltételek mellett, tekintettel arra, hogy az ajánlatok bírálati szempontja a legjobb ár-érték és a Kapos Járműgyártó Zrt. (7400 Kaposvár, Füredi u. 180.) nyújtotta a Bíráló Bizottság értékelése alapján a legjobb ár-értékű ajánlatot.
4. A Közbeszerzési Bizottság egyhangúlag javasolja a Képviselő-testületnek, hogy nyilvánítsa a közbeszerzési eljárást eredményesnek.

Trencsényi Imre polgármester: Javaslom a Képviselő-testületnek, hogy a Közbeszerzési Bizottság javaslatával egyetértve, a Kapos Járműgyártó Zrt. (7400 Kaposvár, Füredi u. 180.) cég ajánlatát fogadjuk el. Mivel közbeszerzésről van szó, ezért a képviselő-testület tagjainak név szerint kell szavazniuk. A hatályos SzMSz rendeletünk 14.§ (3) bekezdése alapján a név szerinti szavazás gyakorlati lebonyolítását a jegyző végzi. Felkérem a jegyzőt a név szerinti szavazás lefolytatására.

Bakosiné Márton Mária jegyző: Kérem a képviselőket, hogy a nevük elhangzása után felállva, „igen”, „nem” vagy „tartózkodom” kifejezéssel jelezzék az álláspontjukat az előterjesztésről és határozati javaslatról.

Tóth Balázsné: igen

Haluska András: igen

Szabó P. Judit: igen

Tábori Tibor: igen

Kovács Ferenc: igen

Márkus Ferenc: igen

dr. Szegedi Tibor Zsolt: igen

Kulcsár Béla: igen

Trencsényi Imre: igen

A Képviselő-testület a javaslatot név szerinti szavazást követően 9 igen szavazattal elfogadta, és az alábbi határozatot hozta:

**A15**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**189/2020. ( VII.27.) KT. sz.**

**h a t á r o z a t a**

**Busz beszerzés Ibrány Város Önkormányzata részére” tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatala**

A K É P V I S E L Ő - T E S T Ü L E T

A közbeszerzési eljárásban résztvevő Bíráló Bizottság és Közbeszerzési Bizottság eljárás értékelésére és az eljárás lezárására irányuló döntés meghozatalára vonatkozó javaslatát, illetve a Pénzügyi Bizottság saját forrás rendelkezésre bocsátására irányuló javaslatát figyelembe véve ***név szerinti szavazással*** egyhangúlag a következő határozatot hozta:

1. Ajánlatkérő az eljárást megindító felhívásban úgy rendelkezett, hogy a Kbt. 81. § (5) bekezdése alapján az ajánlatok bírálatát az ajánlatok értékelését követően végzi el. A Bírálóbizottság csak az értékelési sorrendben legkedvezőbb ajánlattevő tekintetében végezte el a bírálatot. A Bírálóbizottság az eljárást megindító felhívásban foglalt értékelési szempontok alapján értékelte az ajánlatokat, és megállapította, hogy az értékelési szempontokra figyelemmel a legmagasabb értékelési pontszámot a KAPOS Járműgyártó és Javító Zártkörűen Működő Részvénytársaság (1174 Budapest Kvasz András Utca 15.) kapta.
2. „Busz beszerzés Ibrány Város Önkormányzata részére” tárgyú Kbt. 112.§ (1) bekezdése szerinti közbeszerzési eljárásban érvényesnek nyilvánítja a Kapos Járműgyártó Zrt. (7400 Kaposvár, Füredi u. 180.) ajánlatát.
3. A közbeszerzési eljárás **nyertesévé a Kapos Járműgyártó Zrt. (7400 Kaposvár, Füredi u. 180.)-t nyilvánítja,** s mint nyertes ajánlattevővel a Kapos Járműgyártó Zrt. (7400 Kaposvár, Füredi u. 180.)-vel köt Vállalkozási szerződést nettó 19.750.000 Ft összegben az Ajánlattételi felhívásban és Ajánlati dokumentációban foglalt finanszírozási feltételek mellett, tekintettel arra, hogy az ajánlatok bírálati szempontja a legjobb ár-érték és a Kapos Járműgyártó Zrt. (7400 Kaposvár, Füredi u. 180.) nyújtotta a Bíráló Bizottság értékelése alapján a legjobb ár-értékű ajánlatot.
4. A határozat 1-3. pontjában foglaltak figyelembevételével, a „Busz beszerzés Ibrány Város Önkormányzata részére” tárgyú közbeszerzési eljárást eredményesnek nyilvánítja.

**Utasítja a jegyzőt** a határozatban foglalt döntés kihirdetéséről.

**Felelős:** Bakosiné Márton Mária jegyző

**Határidő:** azonnal

* **Döntés a 2020. évi Szent István napi rendezvények megtartásáról**

Trencsényi Imre polgármester: Az augusztus 20-i rendezvényeinkkel (ünnepség, színházi előadás, főzőverseny) kapcsolatban kellene döntést hoznunk. Előzetes igényfelmérés ment ki a főzőversennyel kapcsolatban, de nagy érdeklődés nem volt. Alig 3-4 társaság jelezte a megadott határidői azon szándékát, hogy megrendezés esetén részt venne. A Városligeti szabadtéri színpad előtti területen felmértük, hogy mintegy 380 szék lenne elhelyezhető- a biztonsági, egészségügyi távolságtartási szabályok megtartásával. Ezen túl jelenleg is érvényben vannak az 500 fős maximumok a rendezvényekre, s hogy ez fog-e változni augusztus 15-e után az még nagyon bizonytalan. Egy ilyen nagyszabású rendezvényen minden bizonnyal ettől jelentősen nagyobb létszámban kívánnának a városunk és a környéken élők részt venni, ezért jelentős problémát okozna a szabályok megtartása, betartatása. A jelentős egészségügyi kockázatra tekintettel ezért arra teszek javaslatot, hogy - összehangban természetesen a kormányzati döntéssekkel –-, betartva a biztonsági óvintézkedéseket, mind a 20-i nagygyűlés, színházi előadás és mind a másnapi főzőverseny megtartásától most ebben az évben tekintsünk el.

Szabó P. Judit képviselő-testületi tag: Ezzel maximálisan egyet értek, hiszen mindig többen vannak egy ilyen rendezvényen, mint 500 fő. De abban döntést kellene hoznunk, hogy minden rendezvényt halasszunk-e el, vagy csak kifejezetten a tömegrendezvényeket?

Például az emlék-kerékpárversenyt megtartsuk-e, mert ott maximum 50 fő szokott lenni.

Dr. Szegedi Tibor alpolgármester: Nyilvánvalóan, és egyértelműen el kell halasztanunk, hiszen azt korlátozni igazából nem lehet, mert 499 főnek azt mondjuk jöhet, a többieknek pedig nem.

Remélhetőleg jövőre már meg tudjuk tartani.

Szabó P. Judit képviselő-testületi tag: A kerékpártúrát augusztus 20-ra terveztük, az csütörtöki nap, délelőtt 9-től. Az első pihenő Gosztonyi Tibi bácsi Tisza-parti házánál van, aztán Tiszabercel, és onnan Ibrány temető.

Trencsényi Imre polgármester: Javaslom a Képviselő-testületnek, hogy a kerékpár emléktúra kivételével, ami megtartásra kerül, az augusztus 20-i nagygyűlést, színházi előadást valamint főzőversenyt ebben az évben halasszuk el.

A Képviselő-testület a javaslatot 9 igen szavazattal elfogadta, melynek alapján az alábbi határozatot hozta:

**Z1**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**190/2020. ( VII.27.) KT. sz.**

**h a t á r o z a t a**

**Döntés a 2020. évi Szent István napi rendezvények megtartásáról**

A K É P V I S E L Ő - T E S T Ü L E T

# a járványügyi készültségi időszak védelmi intézkedéseiről szóló 285/2020 (VI.17.) Korm. rendelet 2.§-ában foglalt előírásokra tekintettel, a lakosság egészségének védelme érdekében

2020. évben elhalasztja a Szent István napi nagy, tömegrendezvényeit, úgymint: ünnepi nagygyűlés, színházi előadás és főzőverseny.

UTASÍTJA

a polgármestert, hogy a város lakosságát a döntésről értesítse.

Felelős: Trencsényi Imre polgármester

Határidő: 2020. augusztus 10.

* **A Díszpolgári Cím, a Pro Urbe Emlékérem, Ibrányért Díszcímer, valamint a Város Kiváló Közalkalmazottja, a Város Kiváló Köztisztviselője valamint Ibrány Kiváló Tanulója kitüntetés adományozásáról szóló 6/2000(III.17.) önkormányzati rendelet módosítása**

Trencsényi Imre polgármester: Zárt ülés keretein belül tárgyaljuk majd a 2020. évi kitüntetéssel kapcsolatos javaslatokat, valamint „A Város Kitűnő Tanulója ösztöndíj” adományozását.

Az előterjesztést tárgyalta a Képviselő-testület Szavazatszámláló Ügyrendi és Jogi Bizottsága, és a Bizottság elnöke tájékoztatott arról, hogy nem tudtak egyértelmű döntést hozni, nem tudnak választani a beadott KIVÁLÓ TANULÓ kitüntetési javaslatok közül, mivel mindegyik pályázó megérdemelné a kitüntetést.

Javaslom a Képviselő-testületnek, hogy a díszpolgári cím, a Pro Urbe emlékérem, Ibrányért Díszcímer, a Város Kiváló Közalkalmazottja, a Város Kiváló Köztisztviselője valamint Ibrány Kiváló Tanulója kitüntetés adományozásáról szóló 6/2000 (III.7.) önkormányzati rendeletünk 3/C § (3) bekezdését módosítsuk úgy, hogy az Ibrány Kiváló Tanulója elismerést évente nem kettő, hanem legfeljebb négy legyen adományozható. Tekintettel arra, hogy az élet úgy hozta hogy ezt a kitüntetést 2019 évben nem ítéltük oda senkinek sem, így a két év átlaga maradna évi 2. Természetesen ez csak egy lehetőség, ettől kevesebb kitüntetés odaítéléséről is dönthet majd a testület az elkövetkezendő években. Mivel szeretném, ha ez a módosítás már erre az évre vonatkozzon, eztért javaslom annak azonnali kihirdetését is, hogy a zárt ülés keretében történő döntésünket megelőzően a rendelet módosítása már hatályba léphessen. Mivel itt most közérdek az, hogy ha több olyan szorgalmas és tehetséges fiatalt van lehetőségünk kitüntetni, mint amire a jelenleg hatályos rendeletünk lehetőséget ad, javaslom a rendeletünk azonnali- előzetes társadalmi egyeztetési eljárás mellőzésével történő módosítását, amire a hatályos SzMSz rendeletünk 19. § (9) bekezdésének c) pontja lehetőséget ad.

A rendelet a módosítás elfogadását követően amennyiben azonnal kihirdetésre kerül, akkor már hatályba lép, s alkalmazhatjuk a zárt ülésünkön. Kérem szavazzon aki egyetért a rendelet fentiek szerinti módosításával és azonnali kihirdetésével.

A Képviselő-testület a javaslatot 9 igen szavazattal elfogadta, és az alábbi rendeletet alkotta:

**A3**

**IBRÁNY VÁROS ÖNKORMÁNYZATA KÉPVISELŐ-TESTÜLETÉNEK**

**19/2020. (VII.27.) önkormányzati rendelete**

**A díszpolgári cím, a Pro Urbe Emlékérem, Ibrányért Díszcímer, a Város Kiváló Közalkalmazottja, a Város Kiváló Köztisztviselője valamint Ibrány Kiváló Tanulója kitüntetés adományozásáról szóló 6/2000 (III.17.) önkormányzati rendelet módosítása**

Ibrány Város Önkormányzatának képviselő-testülete a Magyarország Alaptörvénye 32. cikkének (2) bekezdésében kapott felhatalmazás alapján a Magyarország Alaptörvénye 32. cikkének (1) bekezdése i) pontjában meghatározott feladatkörében eljárva a következőket rendeli el:

1. §

**A díszpolgári cím, a Pro Urbe emlékérem, Ibrányért Díszcímer, a Város Kiváló Közalkalmazottja, a Város Kiváló Köztisztviselője valamint Ibrány Kiváló Tanulója kitüntetés adományozásáról szóló 6/2000 (III.7.) önkormányzati rendelet,(továbbiakban: Rendelet) 3/C § (3) bekezdése helyébe a következő rendelkezés lép:**

*„(3) Az Ibrány Kiváló Tanulója elismerés évente legfeljebb négy adományozható. „*

**2.§**

A Rendelet a kihírdetését követően, 15 óra 50 perckor lép hatályba, és a hatálybalépését követő napon hatályát veszti.

**Ibrány, 2020. július 27.**

**Trencsényi Imre Bakosiné Márton Mária**

**polgármester jegyző**

Polgármester Úr szünetet rendel el a rendelet kihírdetésének idejére.

SZÜNET

Bakosiné Márton Mária jegyző: Tájékoztatom a képviselő-testületet, hogy a rendelet kihírdetése megtörtént.

**Közérdekű bejelentések:**

Dr. Szegedi Tibor Zsolt alpolgármester: A Nagyerdőről jelezték lakók, hogy ott is lenne igény fekvőrendőr elhelyezésére, mert a Tisza töltés felől érkező autók nagy sebességgel közlekednek azon az útszakaszon.

Bakosiné Márton Mária jegyző: Az az útszakasz a Magyar Közút kezelésében van, így mi nem helyezhetünk ki fekvőrendőrt, de küldhetünk egy megkeresést a Közút felé, hogy lenne rá igény.

Kovács Ferenc tanácsnok: Figyelembe kell venni, mezőgazdasági útvonal, és a mezőgazdasági gépek, vontatók a fekvőrendőrben kárt okozhatnak.

Dr. Szegedi Tibor Zsolt alpolgármester: Mi a helyzet a Tanuszodával? Ki fognak nyitni?

Bakosiné Márton Mária jegyző: Azt a tájékoztatást adták, hogy szeptember 01-jén nyit az uszoda.

Dr Szegedi Tibor Zsolt alpolgármester: A szelektív hulladékgyűjtőkkel még mindig gond van. Hiába van a kiírt időpont, egyes utcákról nem viszik el.

Kovács Ferenc tanácsnok: A Palocsáról mér 4 hónapja nem ürítik a szelektív hulladékgyűjtőt.

Bakosiné Márton Mária jegyző: A hozzánk beérkező panaszokat azonnal továbbítjuk a Hulladékkezelő felé. Jó lenne visszajelzés a lakóktól, hogy megtörtént-e az elszállítás, vagy nem.

Kovács Ferenc tanácsnok: A Nyírflop autójával rendszeresen találkozom, hogy hulladékot hord, bár nincs vele szerződésünk. Azt gondolom, hogy a Környezetvédelem felé jeleznünk kellene.

Lakosság jelezte, hogy Ibrányban nincs a vasárnapi fűnyírásra rendelkezés, mert rendszeresen vasárnap délben nyírják a füvet, ami zavaró.

A Nagy Imre utca végén még mindig gondot okoz az illegális autókereskedés, nem csak az út szélén, hanem már a vasúti sínen is parkol autó.

Bakosiné Márton Mária jegyző: Az önkormányzatnak nincs olyan rendelkezése, hogy vasárnap ne lehessen füvet nyírni, a közösségi együttélés alapvető szabályairól, valamint ezek elmulasztásának jogkövetkezményeiről szóló 7/2017. (III.29.) Önkormányzati rendeletünkbe tudjuk ezt betenni, ha a Képviselő-testület úgy gondolja. Azonban vidéki kisváros vagyunk, nagy udvarral, kerttel rendelkeznek az ingatlanok, s mindenki dolgozik, - de igyekszik szabadidejében a ház körüli teendőket is elvégezni.

A Nagy Imre utcán nincs hivatalosan bejelentett gépjármű-kereskedelemmel foglalkozó vállalkozás,- megnézzük, hogy mit tehetünk. Megállni tilos tábla pedig nincs ott elhelyezve.

Szűcs István Tibor Rendőrőrs parancsnok: Ezzel kapcsolatban volt már egyeztetés a Járási Hivatal vezetőjével, de még folyamatban van, hogy mit tudunk tenni.

Kovács Ferenc tanácsnok: Haluska Andrást szeretném megkérdezni, hogy az óvodai étkeztetésnél a táplálékallergiás gyermekek ellátása hogyan történik? Lakossági jelzés érkezett, hogy olyan gyerek kapott glutén tartalmú ételt, aki allergiás rá.

Haluska András képviselő-testületi tag: Az ételallergiás gyermekek élelme külön van csomagolva, fel címkézve, és külön dobozban leküldve az óvodába. A dadák és óvónők osztják ki a gyerekeknek, egyértelműen jelezve van a csomagoláson, hogy mit tartalmaz.

Kovács Ferenc tanácsnok: Beszéltünk már a költségcsökkentésről a GAMESZ-al kapcsolatban. Látom, hogy a Nagyerdőn szegélykővel van építve a betonozott járda. Gamesz vezetőjétől szeretném megkérdezni, hogy mi az oka? Ezt az anyagköltséget máshová is el lehetett volna költeni.

Szennai János GAMESZ-vezető: Így írta elő a pályázat.

Szabó P. Judit képviselő-testületi tag: Parlagfű ellenőrzéssel kapcsolatban szeretnék érdeklődni, hogy mennyi idő elteltével kell ellenőrizni, és mikor szabható ki bírság?

Bakosiné Márton Mária jegyző: Kétszer szólítjuk fel, aztán határozattal kötelezzük a munka elvégzésére, aminek ha önként nem tesz eleget, akkor kényszerkaszálást rendelhetünk el, amit a GAMESZ végez el, és később kifizettetésre kerül az érintett terület tulajdonosával.

Trencsényi Imre polgármester: Nekem a csendháborítással kapcsolatban lenne észrevételem, mert már nem csak hétvégére jellemző, hanem hétközben, bent a városban is egyre többször fordul elő a hangos zene. Fokozottabb ellenőrzést kellene tartania a rendőrségnek.

Mivel más észrevétel, hozzászólás nem érkezett, Trencsényi Imre polgármester Úr megköszönte a Képviselő-testület munkáját, és a nyílt ülést bezárta.

**K. m f.**

**Trencsényi Imre Bakosiné Márton Mária**

 **polgármester jegyző**

**Tóth Balázsné**

**jegyzőkönyv hitelesítő**

**Márkus Ferenc**

**jegyzőkönyv hitelesítő**